गोदान दिल्ली , 25 आगस्ट : बलिउड फावखुंगुर सेफ आली खानआ मोनसे ओरैबायदि नख'रनिफ्राय फैनाय , जायनि सोमोन्दै साफ्रोमबो मोनथिनो हास्थायो । बिनि सावथुन केरियारनि सोमोन्दै साफ्रोमबो मोनथिगौ , नाथाय बिनि फेन्सफोरा बिनि पार्सनेल लाइफखौबो मोनथिनो हास्थायो । आथिखालाव सेफ आली खानआ थाबैनो गावनि सावथुन केरियारजों लोगोसे गावनि पार्सनेल लाइफजों सोमोन्दो गोनां माखासे थाखोमाना थानाय बाथ्राफोरखौ पर्दायाव लाबोसिगोन । सेफ आली खानआ आथिखालाव गावनि अटबाय'ग्राफीखौ लिरनो थांखि लादों । ट्रेड एनालिस्ट तरण आदर्शनि फार्सेनिफ्राय होनाय खौरांनि बायदिब्ला सेफ आली खानआ अटबाय'ग्राफी लिरसिगोन , जाय फैगौ बोसोराव रिलिस जागोन । फोरमायनाय बायदिब्ला , बे बिजाबआव सेफआ गावनि नख'रनि सुबुंफोर , न' - बां , जाफुंसारनाय , जाफुंसारै , थुलुंगाखांनाय आरो सावथुनफोरनि सोमोन्दै लिरगोन । सेफनि बे बिजाबआ रिलिस जानायनि उनाव बिनि जिउनि माखासे औरैबायदि बाथ्राफोरखौबो मोनथिनो मोनगोन , जायखौ फेन्सफोरा सिगांनिफ्रायनो मोनथिखायो जानांगौ । बे बिजाबखौ Harper Collins India आ सोराङाव लाबोनाय जागोन । मानिना लानाय जादोंदि , सावथुनआव सेफआ गोबां आयदाफोराव आबुङै बाथ्रा बुंनो हागौ मानोना स्टारआ गिबियावबो माखासे आयदानि सायाव नोजोर होना सुबुरुन होखांबाय । 
सेफ आली खानआ अटबाय'ग्राफि लिरसिगोन